CELEX: 62006CO0415
Language: da
Date: 2007-11-06 00:00:00
Title: Kendelse afsagt af Domstolen (Ottende Afdeling) den 6. november 2007.#Stahlwerk Ergste Westig GmbH mod Finanzamt Düsseldorf-Mettmann.#Anmodning om præjudiciel afgørelse: Bundesfinanzhof - Tyskland.#Procesreglementets artikel 104, stk. 3, første afsnit - besvarelse, der klart kan udledes af retspraksis - frie kapitalbevægelser - indkomstbeskatning - selskab, der har faste driftssteder i et tredjeland - hensyntagen til underskud, der hidrører fra disse faste driftssteder.#Sag C-415/06.

Domstolens kendelse (Ottende Afdeling) af 6. november 2007 – Stahlwerk Ergste Westig
      (sag C-415/06)
      »Procesreglementets artikel 104, stk. 3, første afsnit — besvarelse, der klart kan udledes af retspraksis – frie kapitalbevægelser – indkomstbeskatning – selskab, der har faste driftssteder
         i et tredjeland – hensyntagen til underskud, der hidrører fra disse faste driftssteder«
      
      1.                     Præjudicielle spørgsmål – besvarelse, der klart kan udledes af retspraksis – anvendelse af procesreglementets artikel 104,
            stk. 3 (Domstolens procesreglement, art. 104, stk. 3) (jf. præmis 9 og 10)
      2.                     Fri bevægelighed for personer – etableringsfrihed – traktatens bestemmelser – anvendelsesområde (art. 43 EF og 56 EF) (jf.
            præmis 14, 16, 18 og 19 samt domskonkl.)
      Angående
      
         Anmodning om præjudiciel afgørelse – Bundesfinanzhof – fortolkning af artikel 56 EF, artikel 57, stk. 1, EF og artikel 58
                  EF – fradrag for underskud, der hidrører fra et fast driftssted i et tredjeland, i et hjemmehørende selskabs skattepligtige
                  fortjeneste – afvisning af fradragsret under henvisning til en bilateral overenskomst, der er indgået mellem de to stater
                  til undgåelse af dobbeltbeskatning.
               
            Konklusion
      En national beskatningsordning, hvorefter et selskab, der har hjemsted i en medlemsstat, ved opgørelsen af sit resultat ikke
         kan fradrage underskud, der hidrører fra et fast driftssted, der er beliggende i et tredjeland, påvirker overvejende udøvelsen
         af etableringsfriheden som omhandlet i artikel 43 EF til 48 EF. Disse bestemmelser kan ikke påberåbes i en situation vedrørende
         et sådant driftssted, der er beliggende i et tredjeland.